section_heading: Opis
paragraph_text: Zgrada Galerije umjetnina vrijedan je primjer neostilske arhitekture u Splitu. Treba istaknuti i njezin smještaj unutar, do danas najbolje očuvanog, baroknog bastiona Cornaro, te činjenicu da je izvorno riječ o zgradi, prvoj takve vrste u Splitu, koja je izgrađena isključivo za potrebe pružanja zdravstvene pomoći. Danas, s vrijednim fundusom koji obuhvaća preko 5200 umjetnina i vremenski period od 14. stoljeća do recentne umjetničke produkcije, Galerija umjetnina jedna je od nekoliko najvažnijih muzejskih institucija od nacionalnog značaja u Hrvatskoj.